Ugljenica
<s>Ugljenica (kajkavski: vuglenica) ili ćumurana (u Bosni i Srbiji)
je naziv za peć u kojoj se na tradicionalan način termičkom obradom drvo pretvara u drveni ugljen.</s>

<s>Ugljenice su do 20. st. bile vrlo česte svugdje u brdsko-planinskim, šumom bogatim područjima Europe, no danas se uglavnom mogu vidjeli još samo kao eksponati etno-parkova u Austriji, Italiji, Sloveniji, Hrvatskoj, Bosni, Srbiji i dr.</s>

<s>Suvremene ugljenice 
Ugljenice su zidane uglavnom do visine 4, 5 m u širine 3, 5. m. Za takvu peć potrebno je oko 3000 klasičnih opeka, 15 vreća vapna i 10 vreća cementa, te čelična žica koja opeke drži na okupu.</s><s>Iznutra su oblagane ciglom i blatom, dok je pod bio zemljan, u novije vrijeme betonski.</s>

<s>Izvana su premazane smjesom cementa, vapna i pijeska, kako u njih ne bi ulazio zrak.</s>

<s>U razini okolnoga tla ugljenica ima ulaz za punjenje drvima.</s><s>Na ulazu se nalaze limena vrata, visoka oko 1.50 m. Ugljenica se otprilike do iste visine puni drvima, što znači da se u njoj tijekom jednog loženja prosječno preradi oko 12 m3 drva, uglavnom bukve, akacije, hrasta i graba.</s>

<s>Provjetravanje ugljenice se vrši kroz perforacije u razini poda, tzv. "zračnice", i nešto uže "dimnice" pri vrhu objekta.</s>

<s>Kada se ugljenica napuni drvom, počinje proces paljenja.</s>

<s>Ukoliko se vatra upalila, nakon 4 dana zatvaraju se otvori za zrak.</s><s>Proces izgaranja traje 8-14 dana, nakon čega počinje proces hlađenja koji traje otprilike koliko i proces izgaranja.</s>

<s>Kada se ugljenica ohladila, vadi se ugljen i stavlja u vreće.</s><s>Jedna "tura" loženja da približno 120 vreća ugljena.</s>

<s>Ugljenice se mogu ložiti cijele godine, no obično je to u proljeće.</s>

<s>Na poticaj kolekcionara Stjepana Pohižeka, slikovit motiv dobivanja ugljena u ugljenicama zadnjih je godina u svojim djelima obradilo nekoliko desetaka suvremenih hrvatskih slikara i kipara (vidjeti galeriju).</s>

<s>Izvori</s>

<s>Literatura 
 Verica Kos: O vodenicama, vuglenicama i vapnenicama, u: Po zelinskoj gori, ur.</s><s>Mladen Houška, Sveti Ivan Zelina, 1992., str. 11-14
 Martina Vargek: Vuglenice Zelinskoga prigorja, u katalogu izložbe:  Vuglenice Zelinskoga prigorja, Sveti Ivan Zelina, 2012., str. 3-4
 Ugljenice našičkoga kraja iz zbirke Stjepana Pohižeka, Našice, 2014.</s>

<s>Vanjske veze 
 Ivanečke vuglenice
 Zrinščina kraj Sv. Ivana Zeline - Vuglenice, 2016.</s><s>Podsjetnik na život kakav je nekada bio - Ugljenice</s>

<s>Etnologija
Ugalj
Industrijski procesi</s>

